text: نئی دہلی،13۔جولائی ۔ مرکزی وزارت برائے جہاز رانی کی جانب سے ، ’’ ساحلی جہاز رانی اوراندرون ملک کشتی رانی کے فروغ ‘‘ کے عنوان سے ایک ورکشاپ کا اہتمام کیا گیا ۔ یہ اس سلسلے کی دوسری ورکشاپ ہے ۔ یہ وزارت اگلے 6 سے 8 ماہ کے دوران ایسی ہی متعددورکشاپوں کا اہتمام کرے گی جس کا مقصد متعلقہ دعوے داروںمیں ساگر مالا پروگرام کے بارے میں بیداری پیدا کرنا اور انہیں اس کام میں شامل کرنا ہے۔ اس کی پہلی ورکشاپ ، ’’ ایکسیلریٹنگ ساگر مالا امپلی منٹیشن - انگیجنگ وِد اسٹیٹس ‘‘ کے عنوان سے 9 جون 2017 کو نئی دہلی میں اہتمام کی گئی تھی ۔